 

#### ROMANIA

ORAŞUL VICTORIA

Strada Stadionului , nr.14, jud. Brasov Tel: 0268/241525

Fax: 0268/241501 E-mail: [primaria.victoria@yahoo.com](mailto:primaria.victoria@yahoo.com)

CF 4523207

# PROCES VERBAL

Încheiat azi **07.01.2019** cu ocazia sedinţei de îndată a Consiliului Local Victoria.

**D-na secretar Tocoaie Gabriela** - Buna ziua ! Cu permisiunea dumneavoastră vom începe ședința de îndată de astăzi.

Ședința ordinară a fost convocată prin Dispoziția nr.1/04.01.2019 iar anunțul privind organizarea ședinței a fost publicat pe site-ul primăriei : http//www.primaria.victoria.ro.

La ședința Consiliului Local din totalul de 15 consilieri în funcție, sunt prezenți 8 consilieri, ceea ce inseamnă că ședința este statutară.

Conform regulamentului de organizare şi funcţionare a consiliului local şi art 46 din Legea 215/2001 :

Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local, cu excepţia situaţiilor prevăzute la art. 57 alin.(4^1) şi art.101 alin.(3^1).

Conform art. 75 din Legea 393/2004 privind statutul alesilor locali:

Aleşii locali au un interes personal într-o anumită problema, dacă au posibilitatea să anticipeze ca o decizie a autorităţii publice din care fac parte ar putea prezenta un beneficiu sau un dezavantaj pentru sine sau pentru:

a) soţ, soţie, rude sau afini până la gradul al doilea inclusiv;

b) orice persoana fizica sau juridica cu care au o relaţie de angajament, indiferent de natura acestuia;

c) o societate comercială la care deţin calitatea de asociat unic, funcţia de administrator sau de la care obţin venituri;

d) o alta autoritate din care fac parte;

e) orice persoana fizica sau juridica, alta decât autoritatea din care fac parte, care a făcut o plata către aceştia sau a efectuat orice fel de cheltuieli ale acestora;

f) o asociaţie sau fundaţie din care fac parte.

**D-na secretar Tocoaie Gabriela–** Conform regulamentului de organizare şi funcţionare a consiliului local vă rog să faceți propuneri pentru președintele de ședință al lunii ianuarie.

**Dl. consilier Tabacu Traian** – îl propun pe dl. consilier Lup Alexandru.

**D-na secretar Tocoaie Gabriela-** se supune la vot :

**Se aprobă cu 8 voturi pentru, niciunul împotrivă, nicio abţineri.**

**Dl. consilier Lup Alexandru-** Bună ziua, vă urez în mod oficial un an mai bun, cu rezultate și colaborări mai bune cu executivul și între noi !

**Dl. consilier Lup Alexandru –** am înțeles că este propus un proiect pentru suplimentarea ordinii de zi și se va modifica șiordinea proiectelor de pe ordinea de zi în sensul că proiectul nr.1 va deveni proiectul nr.2 și invers.

**D-na secretar Tocoaie Gabriela –** doar astăzi s-a primit adresa prin care Colegiului Tehnic ”Dr. Al. Bărbat” Victoria solicită aprobarea utilizării de sume din excedentul bugetului, iar dacă nu se aprobă nu se vor putea plăti salariile profesorilor.

**Dl. consilier Lup Alexandru** –**supun spre aprobare suplimentarea ordinii de zi cu următorul proiect:**

PH - Cu privire la utilizarea de sume din excedentul bugetului privind activitățile finanțate integral din venituri proprii al Colegiului Tehnic ”Dr. Al. Bărbat” Victoria rezultat la încheierea exerciţiului bugetar al anului 2018 pentru acoperirea temporară a golurilor de casă provenite din decalajele între veniturile şi cheltuielile secţiunii de funcţionare în anul 2019.

Vă rog să votați**.**

**Se aprobă cu 8 voturi pentru, niciunul împotrivă, nicio abţineri.**

**Dl. consilier Lup Alexandru** –**supun spre aprobare ordinea de zi cu suplimentarea făcută:**

Vă rog să votați**.**

**Se aprobă cu 8 voturi pentru, niciunul împotrivă, nicio abţinere.**

**Proiect de Hotărâre nr.1 -** Cu privire la acoperirea definitivă a deficitului secţiunii de dezvoltare pe anul 2018 din excedentul bugetului local al Oraşului Victoria

**Inițiator: Primar Cristian Gheorghe.**

**Dl. consilier Lup Alexandru –** vă rog ca executivul să ne dea câteva explicații pe proiecte.

**D-na viceprimar Bratu Cristina –** această procedură se face în fiecare an pentru a permite utilizarea sumelor din excedentul anului trecut pentru a putea funcționa. Legea permite utilizarea sumei de 1/12 din prevederile bugetelului anului precedent, până la aprobarea noului buget.

Nemaifiind discuții se supunea spre aprobare proiectul de hotărâre și se adoptă cu 8 voturi pentru, niciunul împotrivă, nicio abţinere, devenind **Hotărârea Consiliului Local nr.1**

**Proiect de Hotărâre nr.2-** Cu privire la utilizarea de sume din excedentul bugetului local al Oraşului Victoria rezultat la încheierea exerciţiului bugetar al anului 2018 pentru acoperirea temporară a golurilor de casă provenite din decalajele între veniturile şi cheltuielile secţiunii de funcţionare și secțiunii de dezvoltare în anul 2019.

Nemaifiind discuții se supunea spre aprobare proiectul de hotărâre și se adoptă cu 8 voturi pentru, niciunul împotrivă, nicio abţinere, devenind **Hotărârea Consiliului Local nr.2**

**Proiect de Hotărâre nr.3-** Cu privire la utilizarea de sume din excedentul bugetului privind activitățile finanțate integral din venituri proprii al Colegiului Tehnic ”Dr. Al. Bărbat” Victoria rezultat la încheierea exerciţiului bugetar al anului 2018 pentru acoperirea temporară a golurilor de casă provenite din decalajele între veniturile şi cheltuielile secţiunii de funcţionare în anul 2019.

**Inițiator: Primar Cristian Gheorghe.**

Nemaifiind discuții se supunea spre aprobare proiectul de hotărâre și se adoptă cu 8 voturi pentru, niciunul împotrivă, nicio abţinere, devenind **Hotărârea Consiliului Local nr.3**

**Dl. consilier Lup Alexandru-** ordinea de zi fiind epuizață, vă mulțumesc pentru prezență și declarăm ședința închisă.

**PREȘEDINTE, SECRETAR,**

**LUP ALEXANDRU TOCOAIE GABRIELA LENUȚA**